**Nodarbības apraksts**

**Pedagoģe: Inga Kazaka**

**Vieta: Ventspils Jaunrades nama lielā zāle**

**Programmas nosaukums: „Teātra sports- improvizācija”**

**Mērķauditorija:** 13+ g.v.

**Nodarbības ilgums:** 2x 40 minūtes

**Nodarbības tēma:** Improvizācijas spēļu tehniku pilnveidošana.

**Nodarbības apakštēmas:** Vienota stāsta veidošana; idejas kopēja tālākattīstīšana; vēstījuma nodošana skatītājiem.

**Nodarbības mērķis:**

Attīstīt un pilnveidot improvizācijas prasmes publiski uzstājoties.

**Nodarbības uzdevumi:**

1. Pilnveidot audzēkņu verbālās improvizāciju prasmes, dažādojot skatuves tēlus, vidi un notikumus.
2. Ķermeņa plastikas un telpas izmantošanas pilnveidošana, sadarbojoties pāros un grupā.
3. Paplašināt dalībnieku redzesloku, dažādojot situācijas, to uztveri un atrisināšanas variantus.
4. Pilnveidot un nostiprināt improvizācijas spēļu tehnikas..

**Mācību metodes un paņēmieni:** stāstījums, individuālais, pāru un grupu darbs, spēles-vingrinājumi, kas saistīti ar nodarbības tēmu, darbības izvērtējums.

**Mācību līdzekļi:** bumbiņas, hronometrs, brīvi krēsli, sagatavoti materiāli- lapas ar situāciju definējumiem.

**Sasniedzamais rezultāts:**

|  |
| --- |
| **Sasniedzamais rezultāts *(audzēkņa lietpratība jeb kompetences)*** |
| **Zināšanas** | **Prasmes** | **Vērtības un attieksmes** |
| **Mācību priekšmetu zināšanas**: latviešu valoda, sociālās zinības, dabaszinības, psiholoģija, teātris* Nodarbībā uzzinātais rosina audzēkņus plašāk domāt par apgūstamo tēmu.
* Nodarbībā uzzinātais, izspēlētais rosina audzēkņu iztēli un prasmi modelēt dažādas situācijas , dažādos apstākļos un vidēs.

**Starpdisciplinārās zināšanas:*** Audzēkņi labāk izprot savstarpējo attiecību veidošanas pamatus mūsu sabiedrībā.
* Audzēkņi spilgtāk spēj izprast viedokļu iespējamo dažādību un sajust toleranci.

**Praktiskās zināšanas:*** Audzēkņi labāk uztver un saprot ķermeņa valodas izteiksmes līdzekļus.
* Audzēkņi labāk prot veidot stāstījumus par dažādām tēmām.
* Paaugstinās pašizziņas procesi, veicot objektīvu pašvērtējumu un analīzi.
* Audzēkņiem motivēti vērtējot savas un citu darbības, paaugstinās kritiskā domāšana.
 | **Kognitīvās un meta-kognitīvās prasmes*** - Attīstītas domāšanas, izziņas un vērtēšanas prasmes
* - Pilnveidotas komunikācijas prasmes.

**Sociālās un emocionālās prasmes*** - Pilnveidotas audzēkņu savstarpējās sadarbības prasmes.
* - Paaugstinās audzēkņu verbālās prasmes veidojot secīgu un argumentētu stāstījumu.
* - Paaugstinātas klausīšanās un partnera uztveršanas prasmes.
* - Pilnveidotas audzēkņu emocionālās izpausmes.

**Fiziskās un praktiskās prasmes*** - Nostiprinātas un pilnveidotas ķermeņa valodas prasmes.
* - Paaugstinās prasme precīzi veidot un definēt savu viedokli.
* - Attīstītas un pilnveidotas publiskas uzstāšanās prasmes.
 | * Pilnveidota drosmes sajūta darboties un uzstāties publiski.
* Pilnveidota attieksme pret sadarbības partneri; paaugstinās tolerances līmenis.
* Nostiprināta attieksme pret veicamo darbu (atbildība, centība, precizitāte) un pret apkārtējo vidi (atbildība, mērenība, daudzpusība).
* Paaugstināta atbildības sajūta.
 |

 **Nodarbības gaita**

 **Telpas iekārtojums:** nodarbības aktīvās darbības notiek uz VJN zāles skatuves

|  |  |  |  |  |  |  |  |
| --- | --- | --- | --- | --- | --- | --- | --- |
| **Nodarbības daļa** | **Aktivitāte** | **Mācīšana (skolotāja darbība)** | **Mācīšanās (audzēkņa darbība)** | **Laiks** | **Metodiskie norādījumi un apraksts** | **Metodes** **un paņēmieni** | **Nepieciešamie resursi: metodiskie līdzekļi, materiāli**  |
| **Ierosināšana/aktualizācija** *(iepriekšējās pieredzes, zināšanu un prasmju aktualizācija)*  | Nodarbības tēmas aktualizēša-na. Iesildošie vingrinājumi. | Ievads. Stāstījums par nodarbības tēmu, uzdevumiem tās apgūšanai.. | Uzmanības koncentrēšana un sadalīšana. Spontanitāte; vārdu plūsma. Ķermeņa plastika. Sadarbība ar partneri. | 3 min. |  Sasveicināšanās.Audzēkņu iepazīstināšana ar nodarbības mērķiem un uzdevumiem.  | Stāstījums. Dotā uzdevuma aktualizācija. Vārdu nosaukšana, veidojot noteiktu ritmu. Uzmanības sadalīšana.Darbības grupā un pāros. | Viena bumbiņaBumbiņas atbilstoši dalībnieku skaitam |
| 1.Audzēkņu iesildošais grupas vingrinājums aplī „Asociāciju plūsma ar bumbiņu” 2.Iesildošā spēle pāros „Asociācijas reizē”3.Kustību vingrinājums pāros „Spogulis” (konkretizējot darbības apstākļus) | 7 min.6 min7 min | 1.Audzēkņi izvietojušies aplī. Noteiktā ritmā , metot bumbiņu jebkuram aplī, neatkārtojoties sauc lietvārdus. 2.Dalībnieki sadalās pāros, katram ir bumbiņa. Stāvot viens otram pretī, noteiktā ritmā (uz3) abi reizē sauc lietvārdu- uzdevums reizē nosaukt savu asociatīvo lietvārdu un sadzirdēt partnera teikto vārdu.3.Tiek doti konkrēti apstākļi un viens no pāra darbojas tajos. Partneris ir „spogulis” un sinhroni attēlo partnera veiktās darbības. Pēc tam tiek mainīti uzdevumi- lomas. |
| **Apjēgšana** (*jaunās vielas apgūšana;no-stiprināšana)* | 1.Improvizācijas iesildošā spēle grupā „Stāsti un rādi”2.Spēļu tehnikas „Lec nu!” izspēle3.Spēļu tehnikas „Rakstāmmašīna” izspēle.4.Spēļu tehnikas „Izdzīvotājs” apgūšana un izspēle. | Iesildošās spēles noteikumu izskaidrošana. Laika limita kontrolēšana. Dalībnieku plūsmas kontrolēšana.Dod ierosinājumu- stāsta nosaukumu.Spēles uzdevumu un noteikunu atkārtošana. Spēles ritma veidošana.Pēc spēles tiek analizēti tēli, notikumi un skatuviskās darbības.Spēles noteikumu atkārtošana. Tiek doti ierosinājumi –kas un par ko veidos stāstījumu.Pēc spēles tiek analizēti tēli, notikumi un skatuviskās darbības.Spēles mērķu un noteikumu izstāstīšana. Ierosinājuma- darbības vietas došana. | Partnera ķermeņa vērošana un radoša uztvere. Pārņemt partnera ierosinājumus un turpināt doto stāstu. Verbālās un neverbālās darbības sinhrona savienošana.Spēles tēlu veidošana- statusa un uzdevuma definēšana. Sadarbība ar partneri, uztverot un attīstot kopīgu notikumu.Grupā tiek izdalīts „Rakstītājs”.Pārējie grupas dalībnieki pievienojas un attēlo, izspēlē stāstu un tiešās runas veido, izrunā paši.Pirmajā impro ainā jāuzveido konkrēts notikums, uz kā balstās visa spēle. Jāievēro ne tikai sava veidotā tēla raksturs un darbības, bet uzmanīgi jāseko partneru tēliem. | 10 min.15 min10 min17 min | Visi dalībnieki sastājas telpā „šahā”; viens no dalībniekiem priekšpusē vidū. Priekšējais improvizators sāk stāstu, bet reizē to attēlo ar visa ķermeņa kustībā. Pārējie dalībnieki sinhroni atkārto priekšējā dalībnieka kustības (kā ēnas). Pēc brīža vadītājs dod signālu; priekšējais pārtrauc stāstu un pārvietojas uz grupas aizmuguri; priekš nāk nākošais dalībnieks no priekšējās rindas un turpina stāstu un to attēlot. Pārējie dalībnieki pārvietojas pa rindām uz priekšu.Spēle turpinās kamēr visi dalībnieki ir bijuši vadošie stāstnieki un rādījuši kustības.Pirmais dalībnieks ieņem pozu, pēc signāla „Lec nu!” uzsāk ainu, definējot laiku, vietu, tēlu un veidojot notikumu. Pēc signāla „Stop!” un „Lec nu!” uz skatuves pievienojas nākamais dalībnieks un uzsāk ainu citā vietā, laikā ar citiem tēliem, un pirmais akceptējot partneri, pievienojas un abi spēle impro ainu.Turpina, kamēr izspēlējuši visi 4(5)dalībnieki, un tad spēle turpinās atpakaļgaitā, kad dalībnieki izspēlē attiecīgi savas ainas. Jāievēro un jātceras savi tēli, vides un notikumi.„Rakstītājs” skatuves vienā p[usē sēž un „takstot un rakstāmmašīnas” veido stāstu par doto tēmu. Aktieri dotās situācijas izspēle, bet savu tēlu tiešās runas runā paši. Savukārt Rakstītājs vēro un klausās partneru teiktu, lai veidotos kopīgs stāsts un notikums. Dotajā darbības vietā 4 spēlētāji 3 min laikā izveido skatuvisku ainu- notikumu un atrisinājumu. Tad pēc skatītāju izvēles viens no dalībniekiem noiet. Pārējiem jāizspēle tieši tas pats notikums, attaisnojot nogājušā tēla prombūtni. Spēle turpinās, kamēr uz skatuves ir 1 spēlētājs, kurš viens izspēlē izveidoto notikumu monoainā. | Stāstījums. Jaunās iesildošās spēles mērķu un noteikumu definēšana. Stāstījuma un kustību darbības savienošana.Spēlē aktīvi piedalās 4-5 spēlētāji. Ja dalībnieku vairā- izspēlē vairākkārt.Grupas sadarbības un indivīda radošais darbs.Vienota stāstījuma un notikuma veidošana. Skatuves tēla iekšējā un ārējā darbība, kas prasa vispusīgas skatuves darbību prasmes.Stāstījums. Notikuma izveidošana un tā skatuviska attēlošana. Partnerība, iztēle grupu un individuālajā darbībā. |  |
| **Refleksija/ lietošana** (*iegūto zināšanu lietošana, izvērtēšana, integrēšana)* | Nodarbības laikā veikto uzdevumu izvērtēšana, analizējot savu un partnera veikto. | Atzinības un vērtēšanas uzdevuma „Rozīte” noteikumu atgādināšana. | Analizējot savu un partnera veikto argumentēti audzēkņi nosauc partnera darbību, kas patika vislabāk. | 5 min. | Visu nodarbības laiku audzēkņiem jāsadarbojas un jāredz sava partnera darbības. Nodarbības beigās katrs nosauc partneri, kura veiktais konkrētais uzdevums p0atika vislabāk- iedod „rozīti”. Noteikti jādod skaidrojums, argumentācija- kāpēc veikta tieši šāda izvēle. | Uzmanība, sadarbība un argumentēšana. | . |

 **Secinājumi (mērķu, uzdevumu un paredzamo rezultātu sasniegšana)**

Nodarbībā sasniegts izvirzītais mērķis – audzēkņiem pilnveidotas prasmes radoši skatuves tēlu veidošanā izmantot daudzveidīgus paņēmienus. Izmantojot dažādus vingrinājumus un spēles, audzēkņi pilnveidoja savas zināšanas un prasmes par cilvēka ķermeni un tā iespējām improvizāciju ainās sniegt informāciju par cilvēku, viņa darbību un sajūtām dažādos apstākļos. Viņi parādīja, ka spēj apgūtās prasmes, zināšanas pielietot praktiskā uzdevumā- izveidot dažādas emocionāli un notikumiem bagātas situācijas uz skatuves. Attīstītas prasmes sadarboties spontāni un radoši reaģēt uz partneruierosinājumiem. Nodarbībā attīstītas un pilnveidotas katra audzēkņa individuālās un sociālās kompetences, atbilstoši nodarbības mērķim un katra audzēkņa spējām.